**Likumprojekta „Grozījumi Militārā dienesta likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsardzības ministrija ir apkopojusi aktuālus grozījumus Militārā dienesta likumā (turpmāk – MDL), kas saistīti ar kandidātu rekrutēšanas uzdevuma nodošanu Nacionālajiem bruņotajiem spēkiem.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MDL 17.¹pants un 19.pantsPašreiz rekrutēšanas un atlases funkcija ir sadalīta starp Rekrutēšanas un jaunsardzes centru un Nacionālo bruņoto spēku Mācību vadības pavēlniecības Atlases un rezerves personāla uzskaites centru. Rekrutēšanas laikā sabiedrība tiek informēta par profesionālā dienesta iespējām Nacionālajos bruņotajos spēkos ar mērķi piesaistīt Latvijas pilsoņus profesionālajam dienestam. Rekrutēšanas laikā tiek nodrošināta kandidāta pirmreizējās anketas aizpildīšana un kandidāta kontaktu iegūšana. Atlases procesa mērķis ir kandidātu atbilstības pārbaude profesionālajam dienestam noteiktajām prasībām. Lai nodrošinātu lielāku rekrutēšanas un atlases sistēmas efektivitāti un novērstu savstarpēji cieši saistītu uzdevumu un resursu sadrumstalotību starp divām institūcijām, ir nepieciešams nodot visas ar rekrutēšanas un atlases procesu organizāciju saistītās darbības vienas institūcijas – Nacionālo bruņoto spēku Mācību vadības pavēlniecības – atbildībā. Vienlaikus nepieciešams mainīt Rekrutēšanas un jaunsardzes centra nosaukumu. Nacionālie bruņotie spēki pilnībā pārņems rekrutēšanas funkciju ar 2016.gada 1.janvāri. Tādēļ likumprojektā noteikts tā spēkā stāšanas datums. |
| 3. | Projekta izstrādē iesaistītās institūcijas | Nacionālie bruņotie spēki, Aizsardzības ministrija un Rekrutēšanas un jaunsardzes centrs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālo bruņoto spēku profesionālā dienesta karavīri  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 47 200 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 47 200 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 47 200 | 0 | + 267 966 | + 195 557 | + 195 557 |
| 2.1. valsts pamatbudžets | 47 200 | 0 | + 267 966 | + 195 557 | + 195 557 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | - 267 966 | - 195 557 | - 195 557 |
| 3.1. valsts pamatbudžets | 0 | 0 | - 267 966 | - 195 557 | - 195 557 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | -267 966 | - 195 557 | - 195 557 |
| 5.1. valsts pamatbudžets | 0 |  -267 966 | - 195 557 | - 195 557 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Aprēķins:**2016.gadā – EUR 267 966**, t.sk. EUR 108 772 - atlīdzība (2PD; 4CD).EUR 47 584 *–* preces un pakalpojumi (t.sk. informatīvie pasākumi, degviela, sakaru pakalpojumi, komandējumi u.c.).EUR 111 610– kapitālie izdevumi (datortehnika un biroja tehnika).**2017.gadā – EUR 195 557**, t.sk.EUR 155 557 - atlīdzība (2PD; 7CD).EUR 40 000 *–* preces un pakalpojumi (t.sk. informatīvie pasākumi, degviela, sakaru pakalpojumi, komandējumi u.c.).**2018.gadā – EUR 195 557**, t.sk. EUR 155 557 - atlīdzība (2PD; 7CD).EUR 40 000 *–* preces un pakalpojumi (t.sk. informatīvie pasākumi, degviela, sakaru pakalpojumi, komandējumi u.c.).*Detalizēti aprēķini iekļauti Aizsardzības ministrijas sagatavotajā un iesniegtajā* *JPI „NBS kaujas spēju celšana”, kas klasificēta kā informācija dienesta vajadzībām.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Papildu nepieciešamā finansējuma pieprasījums ir iekļauts Aizsardzības ministrijas sagatavotajā un iesniegtajā JPI „NBS kaujas spēju celšana” 2016.-2018.gadam (JPI 1.1.9.apakšpunkts).Jautājumu par papildu nepieciešamo finansējumu Aizsardzības ministrijai 2016.gadā – EUR 267 966, 2017.gadā – EUR 195 557, 2018.gadā – EUR 195 557 apmērā (programmā 22.00.00 ”Nacionālie bruņotie spēki” apakšprogrammu 22.10.00 „Starptautisko operāciju un Nacionālo bruņoto spēku personālsastāva centralizētais atalgojums” un 22.12.00 „Nacionālo bruņoto spēku uzturēšana” ietvaros) izskatīt likumprojekta „Par valsts budžetu 2016.gadam” un likumprojekta „Par vidēja termiņa budžeta ietvaru 2016., 2017. un 2018.gadam” sagatavošanas un izskatīšanas procesā kopā ar visu ministriju un centrālo valsts iestāžu priekšlikumiem jaunajām politikas iniciatīvām. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar grozījumiem Militārā dienesta likumā tiek virzīti grozījumi šādos normatīvajos aktos:1. Ministru kabineta 2009.gada 15.decembra noteikumos Nr.1419 „Rekrutēšanas un jaunsardzes centra nolikums”.
2. Ministru kabineta 2003.gada 29.aprīļa noteikumos Nr.236 „Aizsardzības ministrijas nolikums”.

Šādu likumu grozījumi, kas saistīti ar Rekrutēšanas unjaunsardzes centra nosaukuma precizēšanu, tiks virzīti kopā ar būtiskākiem likumu grozījumiem:1. Ieroču un speciālo līdzekļu aprites likumā.2. Latvijas Republikas Zemessardzes likumā.Šādu Ministru kabineta noteikumu grozījumi, kas saistīti ar Rekrutēšanas unjaunsardzes centra nosaukuma precizēšanu, tiks izdarīti līdz 2016.gada 1.janvārim:1. Ministru kabineta 2012.gada 24.aprīļa noteikumos Nr.294 „Kārtība, kādā valsts un pašvaldību iestādes iegādājas un realizē ieročus un speciālos līdzekļus”.2. Ministru kabineta 2012.gada 14.augusta noteikumos Nr.557 „Noteikumi par apmācību pirmās palīdzības sniegšanā”.3. Ministru kabineta 2006.gada 18.jūlija noteikumos Nr.587 „Noteikumi par kārtību, kādā civilās aviācijas lidlaukus izmanto Latvijas Republikas militārās aviācijas gaisa kuģi, un kārtību, kādā Latvijas Republikas militārās aviācijas lidlaukus izmanto civilās aviācijas gaisa kuģi”. |
| 2. | Atbildīgā institūcija | Aizsardzības ministrija, Rekrutēšanas un jaunsardzes centrs |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki un Rekrutēšanas un jaunsardzes centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar 2016.gada 1.janvāri savstarpēji cieši saistītus uzdevumus (profesionālā dienesta kandidātu rekrutēšanu un atlasi) veiks viena institūcija.Rekrutēšanas un jaunsardzes centrs. |
| 3. | Cita informācija | Nav. |

Aizsardzības ministrs R.Bergmanis

Vīza: valsts sekretāra p.i. J.Garisons

29.07.2015. 14:28

1039

Vita Upeniece

Vita.Upeniece@mod.gov.lv; 67335077